25143 Itokawa

25143 Itokawa on Maan lähelle tuleva pikkuplaneetta, joka kuuluu Apollo-asteroideihin. Kohde löydettiin LINEAR-ohjelmalla vuonna 1998. Nimensä asteroidi sai japanilaisen ilmakehä- ja avaruusinsinöörin Hideo Itokawan mukaan. Ennen nimeämistään pikkuplaneetta tunnettiin tunnuksella . 

Japanin avaruusjärjestön toukokuussa 2003 laukaistu Hayabusa-luotain tutki asteroidia syyskuusta joulukuun alkuun vuonna 2005. Luotaimen tehtäviin kuului näytteen otto pikkuplaneetan pinnalta, ja tuoda se Maahan. Luotaimen näytekapseli palasi Maahan kesäkuussa 2010. 
pienoiskuva|vasen|Itokawan rata (sinisellä) verrattuna kiviplaneettojen ratoihin (harmaalla).
Ominaisuudet
Itokawa on pieni S-tyypin asteroidi, jonka mitat ovat vain 535, 294 ja 209 metriä. Pikkuplaneetta pyörähtää ympäri noin 12,13 tunnissa. Kohteen massa on , ja arvioitu keskitiheys noin . Itokawaa pidetään alhaisen tiheytensä, suuren huokoisuutensa, muotonsa ja runsaasti järkäleitä omaavan ulkonäkönsä vuoksi kivikasamaisena kappaleena. Hyvin suurien järkäleiden ja paasien olemassaolo viittaa siihen, että Itokawa olisi syntynyt emokappaleen hajotessa törmäyksessä, mutta tämän jälkeen olisi seurannut kappaleiden kasautuminen nykyiseksi kivikasamaiseksi pikkuplaneetaksi.

Katso myös 
1566 Icarus
1862 Apollo
85585 Mjolnir

Lähteet
JPL Small-Body Database Browser: 25143 Itokawa (1998 SF36)  
The Rubble-Pile Asteroid Itokawa as Observed by Hayabusa  
JAXA: Asteroid Explorer "HAYABUSA" (MUSES-C)   
(25143) Itokawa = 1998 SF36 

 Viitteet 

 Aiheesta muualla 

 Tiede: Asteroidilöytö mullistaa käsitystä veden alkuperästä, viitattu 10.5. 2019

Luokka:Apollo-asteroiditLuokka:Luotaimilla tutkitut pikkuplaneetat

Itokawa
Luokka:S-tyypin asteroidit